pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.แรงงาน แจงผู้จบป.ตรี อาชีวอนามัยฯ เป็นทางเลือกแรก ที่นายจ้างสรรหาเป็นจป.วิชาชีพ
วันพฤหัสบดีที่ 15 พฤศจิกายน 2561
ก.แรงงาน แจงผู้จบป.ตรี อาชีวอนามัยฯ เป็นทางเลือกแรก ที่นายจ้างสรรหาเป็นจป.วิชาชีพ
ก.แรงงาน แจงผลหารือผู้เกี่ยวข้องกรณีคุณสมบัติจป.วิชาชีพ ตามร่างกฎกระทรวงการจัดให้มีจป. บุคลากร หน่วยงาน หรือคณะบุคคลเพื่อดําเนินการด้านความปลอดภัยในสถานประกอบกิจการ พ.ศ. .... ให้ผู้จบปริญญาตรีด้านอาชีวอนามัยฯเป็นทางเลือกแรกของการจ้างจป.วิชาชีพ
นายวิวัฒน์ ตังหงส์ รักษาราชการแทนอธิบดีกรมสวัสดิการและคุ้มครองแรงงาน (กสร.) เปิดเผยถึงกรณีสถาบันการศึกษาที่มีการเรียนด้านอาชีวอนามัยฯ ได้เสนอขอให้มีแก้ไข ร่างกฎกระทรวงการจัดให้มีเจ้าหน้าที่ความปลอดภัยในการทํางาน บุคลากร หน่วยงาน หรือคณะบุคคลเพื่อดําเนินการด้านความปลอดภัยในสถานประกอบกิจการ พ.ศ. .... โดยขอให้ตัดคุณสมบัติจป.วิชาชีพ ข้อ 13(4) ที่กําหนดให้ผู้สําเร็จการศึกษาไม่ต่ํากว่าระดับปริญญาตรีและมีประสบการณ์ในการปฏิบัติงานในสถานประกอบกิจการไม่น้อยกว่า 5 ปี ที่ผ่านการฝึกอบรมตามหลักสูตรเจ้าหน้าที่ความปลอดภัยในการทํางานระดับวิชาชีพและผ่านการประเมินให้สามารถเป็นจป.วิชาชีพได้ ออกจากร่างกฎกระทรวงฯว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงานให้ความสําคัญกับเรื่องดังกล่าว เนื่องจากเป็นร่างกฎกระทรวงที่ผ่านกระบวนการพิจารณามาตั้งแต่ปีพ.ศ.2554 จนถึงปัจจุบันและขณะนี้อยู่ระหว่างการพิจารณาของสํานักงานคณะกรรมการกฤษฎีกา จึงได้จัดให้มีการหารือและรับฟังความคิดเห็นจากผู้เกี่ยวข้องทุกฝ่ายมาอย่างต่อเนื่อง และเมื่อวันที่ 2 พฤศจิกายนที่ผ่านมาได้มีการจัดประชุมหารือและรับฟังความคิดเห็นร่วมกันระหว่างผู้แทนสภาองค์กรนายจ้าง ผู้แทนสภาองค์กรลูกจ้าง และผู้แทนสถาบันการศึกษาที่มีการเรียนการสอนในสาขาอาชีวอนามัยฯ ซึ่งในที่ประชุมได้เห็นพ้องต้องกันว่าบุคคลที่สําเร็จการศึกษาปริญญาตรี สาขาอาชีวอนามัย และความปลอดภัยหรือเทียบเท่า บุคคลที่สําเร็จการศึกษาไม่ต่ํากว่าปริญญาตรีและได้ทํางานเป็นเจ้าหน้าที่ความปลอดภัยในการทํางานระดับเทคนิคขั้นสูงมาแล้วไม่น้อยกว่า 5 ปี ที่ผ่านการฝึกอบรมหลักสูตรจป.วิชาชีพ และบุคคลที่เคยเป็นจป.วิชาชีพตามกฎกระทรวงฉบับเดิม เป็นบุคคลที่นายจ้างต้องสรรหาเป็นเจ้าหน้าที่ความปลอดภัยในการทํางานระดับวิชาชีพในลําดับแรก อย่างไรก็ดีทางฝ่ายผู้ประกอบการได้ขอทางเลือกซึ่งเป็นมาตรการชั่วคราวที่มีระยะเวลาดําเนินการเพียง 5 ปี กรณีที่ไม่สามารถสรรหาบุคคลดังกล่าวเข้ามาทํางานได้ ให้สามารถสรรหาจากผู้สําเร็จการศึกษาระดับปริญญาตรีและมีประสบการณ์ในการปฏิบัติงานในสถานประกอบกิจการไม่น้อยกว่า 5 ปี รวมทั้งผ่านการฝึกอบรมและผ่านการประเมินตามหลักสูตรจป.วิชาชีพ นอกจากนี้ที่ประชุมยังได้เสนอให้ฝ่ายสถาบันการศึกษาและฝ่ายนายจ้างเข้ามามีส่วนร่วมในการจัดทําหลักสูตรและหลักเกณฑ์การประเมินเพื่อให้บุคคลกลุ่มนี้เป็นจป.วิชาชีพ เพื่อเป็นหลักประกันด้านความรู้และความพร้อมในการดูแลความปลอดภัยในการทํางานตามกฎหมาย
นายวิวัฒน์ กล่าวต่อว่า กสร.จะได้นําเสนอผลการหารือดังกล่าวให้คณะกรรมการความปลอดภัย อาชีวอนามัย และสภาพแวดล้อมในการทํางาน พิจารณาให้ความเห็นชอบก่อนนําเสนอรัฐมนตรีว่าการกระทรวงแรงงาน และแจ้งความเห็นไปยังคณะกรรมการกฤษฎีกาเพื่อพิจารณาต่อไป
รัฐบาลไทย-ข่าวทำเนียบรัฐบาล-มติเกี่ยวกับสถานการณ์โควิด-19 หลังการประชุม ครม.ล่าสุด (28 เม.ย. 63) ที่โดดเด่นมีอะไรบ้าง ??
วันพุธที่ 29 เมษายน 2563
มติเกี่ยวกับสถานการณ์โควิด-19 หลังการประชุม ครม.ล่าสุด (28 เม.ย. 63) ที่โดดเด่นมีอะไรบ้าง ??
มติหลังการประชุม ครม.ล่าสุด (28 เม.ย. 63) ที่โดดเด่นมีอะไรบ้าง ??
Q : มติเกี่ยวกับสถานการณ์โควิด-19 หลังการประชุม ครม.ล่าสุด (28 เม.ย. 63) ที่โดดเด่นมีอะไรบ้าง ??
A : 1.อนุมัติขยายเวลาการประกาศสถานการณ์ฉุกเฉินทั่วประเทศออกไปอีก 1 เดือน ตั้งแต่วันที่ 1-31 พ.ค. 63
2.อนุมัติโครงการช่วยเหลือเยียวยาประชาชน ได้แก่ การขยายกลุ่มเป้าหมายจ่ายเงินเยียวยา 5,000 บาท/เดือน เป็นเวลา 3 เดือน จาก 14 ล้านคน เป็น 16 ล้านคน และจ่ายเงินเยียวยา 5,000 บาท/เดือน เป็นเวลา 3 เดือน ให้กับเกษตรกรที่ได้รับผลกระทบไม่เกิน 10 ล้านคน
3.เห็นชอบเงินช่วยเหลือผู้พิการที่มีบัตรผู้พิการ 2 ล้านคน คนละ 1,000 บาท จํานวน 1 ครั้ง และเพิ่มเบี้ยผู้พิการที่มีบัตรอายุไม่เกิน 18 ปี จาก 800 บาท เป็น 1,000 บาท เริ่มวันที่ 1 ต.ค. 63
4.อนุมัติเพิ่มงบโครงการประกันรายได้มันสําปะหลังปี 62/63 ช่วยเกษตรกรสู้ภัยแล้งและโรคโควิด-19 จํานวน 454 ล้านบาท
รัฐบาลไทย-ข่าวทำเนียบรัฐบาล-Kick off “ไทยนิยม ยั่งยืน” คึกคัก ประชาชนร่วมประชาคมเป็นจำนวนมาก
วันพฤหัสบดีที่ 22 กุมภาพันธ์ 2561
Kick off “ไทยนิยม ยั่งยืน” คึกคัก ประชาชนร่วมประชาคมเป็นจํานวนมาก
Kick off “ไทยนิยม ยั่งยืน” คึกคัก ประชาชนร่วมประชาคมเป็นจํานวนมาก
วันนี้ (21 ก.พ.61) ที่กระทรวงมหาดไทย นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่า ตามที่กระทรวงมหาดไทยได้รับมอบหมายจากรัฐบาลให้เป็นหน่วยงานหลักในการดําเนินงานขับเคลื่อนการพัฒนาประเทศตามโครงการไทยนิยม ยั่งยืน ซึ่งได้กําหนดให้เริ่มดําเนินการคิกออฟ (Kick off) โครงการไทยนิยม ยั่งยืน พร้อมกันทุกตําบลในวันนี้
โฆษกกระทรวงมหาดไทย กล่าวว่า การดําเนินการจัดทําประชาคมในวันนี้ ทีมขับเคลื่อนการพัฒนาประเทศตามโครงการไทยนิยม ยั่งยืน ระดับตําบล รวมจํานวน 7,663 ทีม ได้เริ่มลงพื้นที่ตําบลละ 1 หมู่บ้าน/ชุมชน เพื่อวิเคราะห์สภาพปัญหา ความเดือดร้อน เยี่ยมเยียนพี่น้องประชาชนรายครัวเรือน รายบุคคล และค้นหาความต้องการของประชาชน หมู่บ้าน ชุมชน ณ ศาลาประชาคมหมู่บ้าน และในพื้นที่ชุมชนต่าง ๆ ครบทั้ง 878 อําเภอ 76 จังหวัดทั่วประเทศ และกรุงเทพมหานคร ซึ่งได้รับผลตอบรับจากพี่น้องประชาชนเข้าร่วมทําประชาคมในวันแรกจํานวนกว่า 8 แสนราย
โฆษกกระทรวงมหาดไทย กล่าวเพิ่มเติมว่า กระทรวงมหาดไทยขอเชิญชวนพี่น้องประชาชนทุกพื้นที่เข้าร่วมกับทีมขับเคลื่อนการพัฒนาประเทศตามโครงการไทยนิยม ยั่งยืน ระดับตําบล สะท้อนปัญหา ความต้องการ เพื่อนําไปสู่การจัดทําโครงการเพื่อพัฒนาหมู่บ้าน ชุมชน ซึ่งจะเป็นพลังสําคัญในการขับเคลื่อนการพัฒนาประเทศ สร้างความเข้มแข็งให้กับประชาชนอย่างยั่งยืนตามโครงการไทยนิยม ยั่งยืน ทั้งนี้ ทีมขับเคลื่อนการพัฒนาประเทศตามโครงการไทยนิยม ยั่งยืน ระดับตําบล จะได้เดินหน้าลงพื้นที่ทุกหมู่บ้าน ชุมชน เพื่อจัดทําประชาคมครั้งที่ 1 ถึงวันที่ 20 มีนาคม 2561 นี้.
ครั้งที่ 36/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-"ม.ล.ปริยดา ดิศกุล" ตรวจเยี่ยมการฝึกอบรมเชิงปฏิบัติการพัฒนาทักษะภาษาอังกฤษสำหรับครูอาชีวศึกษา "Vocational English Camp"
วันจันทร์ที่ 7 สิงหาคม 2560
"ม.ล.ปริยดา ดิศกุล" ตรวจเยี่ยมการฝึกอบรมเชิงปฏิบัติการพัฒนาทักษะภาษาอังกฤษสําหรับครูอาชีวศึกษา "Vocational English Camp"
ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ ตรวจเยี่ยมการฝึกอบรมเชิงปฏิบัติการพัฒนาทักษะภาษาอังกฤษ (Vocational English Camp) สําหรับครูอาชีวศึกษา สังกัดสํานักงานคณะกรรมการการอาชีวศึกษา
ม.ล.ปริยดา ดิศกุลกล่าวว่าการตรวจเยี่ยมการฝึกอบรมครั้งนี้ เป็นการฝึกอบรมเชิงปฏิบัติการพัฒนาทักษะภาษาอังกฤษ (Vocational English Camp)สําหรับครูอาชีวศึกษา สังกัดสํานักงานคณะกรรมการการอาชีวศึกษา (สอศ.)โดยร่วมมือกับวิทยากรที่มีชื่อเสียงของประเทศ คือ Andrew Biggs,Adam Bradshaw, Christ Wright และครูชาวต่างชาติ รวม 8 คน แบ่งการอบรมออกเป็น 8 ห้อง โดยมีครูภาษาอังกฤษของอาชีวศึกษาเข้าอบรมแยกเป็น2กลุ่ม ๆ ละ200คนใช้เวลาอบรมกลุ่มละ 1 สัปดาห์ รวมทั้งสิ้น 400 คน
จากการสังเกตและพบปะพูดคุยพบว่าครูส่วนใหญ่บอกว่าสนุกสนานและชอบการอบรมในลักษณะนี้เป็นอย่างมากที่เน้นการสื่อสาร (Communicative Skills) อีกทั้งได้รับความรู้และวิธีการจัดการเรียนการสอนเพื่อนําไปสอนนักเรียนนักศึกษาให้สนุกและน่าสนใจได้เช่นเดียวกัน
นอกจากนี้MrAndrewBiggsยังจะได้สร้างกลุ่มfacebookขึ้นมา เพื่อให้ครูอาชีวศึกษาได้เข้ามาแชร์ประสบการณ์และปัญหาการสอนร่วมกันได้อีกด้วย
สําหรับการอบรมครั้งนี้ เป็นการอบรมพัฒนาครูอาชีวศึกษาเพิ่มเติมซึ่งเป็นส่วนหนึ่งของโครงการฝึกอบรมเชิงปฏิบัติการพัฒนาทักษะภาษาอังกฤษการสื่อสารเพื่อก้าวสู่อาชีพ (Vocational English Camp) ที่ได้มีการเปิดตัวโครงการผลิตสื่อการเรียนรู้และฝึกทักษะภาษาอังกฤษการสื่อสารเพื่อก้าวสู่อาชีพ ไปแล้วเมื่อวันที่ 31 กรกฎาคมที่ผ่านมา โดย นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธาน ซึ่งโครงการในภาพรวมสอศ. ได้กําหนดเป้าหมายที่จะจัดฝึกอบรมภาษาอังกฤษแบบเข้ม Boot Camp ให้กับครูและบุคลากรด้านอาชีวศึกษา รวมทั้งสิ้น 2,000 คน รวมทั้งการจัดทําแอพพลิเคชั่นEchoVEสําหรับนักเรียนนักศึกษาและครูอาชีวศึกษาอีกด้วย
บัลลังก์ โรหิตเสถียร
สรุป/รายงาน
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เป็นประธานเปิดการประชุมชี้แจงและรับฟังความคิดเห็นเกี่ยวกับร่างกฎหมาย ๓ ฉบับ
วันพฤหัสบดีที่ 13 กันยายน 2561
ปลัดกระทรวงดิจิทัลฯ เป็นประธานเปิดการประชุมชี้แจงและรับฟังความคิดเห็นเกี่ยวกับร่างกฎหมาย ๓ ฉบับ
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานเปิดการประชุมชี้แจงและรับฟังความคิดเห็นเกี่ยวกับร่างกฎหมาย ๓ ฉบับ ประกอบไปด้วยร่างพระราชบัญญัติคุ้มครองข้อมูลส่วนบุคคล พ.ศ. .... ร่างพระราชบัญญัติว่าด้วยธุรกรรมทางอิเล็กทรอนิกส์ (ฉบับที่ ..) พ.ศ. .... และร่างพระราชบัญญัติสํานักงานพัฒนาธุรกรรมทางอิเล็กทรอนิกส์ พ.ศ. .... โดยสํานักงานปลัดกระทรวงดิจิทัลฯ จัดขึ้น เพื่อชี้แจงประเด็นและรับฟังความคิดเห็นเกี่ยวกับ ร่างกฎหมายทั้ง ๓ ฉบับ ดังกล่าว ก่อนนําเสนอสภานิติบัญญัติแห่งชาติ โดยมีผู้แทนจากหลายหน่วยงานที่เกี่ยวข้อง อาทิ สํานักงานพัฒนาธุรกรรมทางอิเล็กทรอนิกส์ (องค์การมหาชน) สมาคมความมั่นคงปลอดภัยระบบสารสนเทศ (TISA) สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ สถาบันวิจัยเพื่อการพัฒนาประเทศไทย (TDRI) เมื่อวันที่ ๑๑ กันยายน ๒๕๖๑ ณ ห้องออดิทอเรียม โรงแรมเซ็นทรา บายเซ็นทาราศูนย์ราชการและคอนเวนชันเซ็นเตอร์ แจ้งวัฒนะ
*********************
รัฐบาลไทย-ข่าวทำเนียบรัฐบาล-4 กระทรวง เตรียมแผน travel bubble เสนอ ศบค. 17 มิ.ย. “พิพัฒน์” มั่นใจไทยมีศักยภาพท่องเที่ยว-สาธารณสุข
วันอาทิตย์ที่ 14 มิถุนายน 2563
4 กระทรวง เตรียมแผน travel bubble เสนอ ศบค. 17 มิ.ย. “พิพัฒน์” มั่นใจไทยมีศักยภาพท่องเที่ยว-สาธารณสุข
4 กระทรวง เตรียมแผน travel bubble เสนอ ศบค. 17 มิ.ย. “พิพัฒน์” มั่นใจไทยมีศักยภาพท่องเที่ยว-สาธารณสุข
เมื่อวันที่ 14 มิ.ย. 63 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า นายพิพัฒน์ รัชกิจประการ รมว.ท่องเที่ยวและกีฬา มั่นใจในศักยภาพด้านการท่องเที่ยวและการรับมือกับสถานการณ์โควิด-19 ของไทย จึงได้ผลักดัน travel bubble หรือ การจับคู่ประเทศ เชื่อมต่อการเดินทางระหว่างประเทศที่สามารถจัดการโรคโควิด-19 ได้ดีเท่า ๆ กัน ซึ่งเป็นความร่วมมือในลักษณะทวิภาคีด้านการท่องเที่ยวแบบใหม่ที่ทั่วโลกกําลังหันมาสนใจ ภายหลังสถานการณ์โควิด-19 ในหลาย ๆ ประเทศเริ่มดีขึ้น โดยล่าสุดที่ประชุมศูนย์บริหารสถานการณ์โควิด-19 (ศบค.) ได้เห็นชอบในหลักการแล้ว ซึ่งตอนนี้อยู่ในขั้นของการหารือระหว่างกระทรวงการท่องเที่ยวและกีฬา กระทรวงสาธารณสุข กระทรวงมหาดไทย และกระทรวงการต่างประเทศ เพื่อหาข้อสรุปในแนวทางการดําเนินการ ไม่ว่าจะเป็น แนวทางการเจรจากับประเทศกลุ่มเป้าหมาย ข้อปฏิบัติต่าง ๆ รวมถึงการเฝ้าระวังโรคระบาด ก่อนเสนอ ศบค. พิจารณาอีกครั้งในวันที่ 17 มิ.ย.นี้
น.ส.ไตรศุลี กล่าวว่า อย่างที่ทราบว่าเศรษฐกิจไทยและทั่วโลกได้รับผลกระทบจากการแพร่ระบาดของโรคโควิด-19 กระทวงการท่องเที่ยวและกีฬา จึงหวังให้ travel bubble เป็นจุดเริ่มต้นในการรองรับชาวต่างชาติที่จะเข้ามาในประเทศไทย โดยไทยมีจุดแข็งในการรับมือกับโรคโควิด-19 ได้เป็นอย่างดี ทั้งนี้ ระยะแรกจะเปิดรับกลุ่มนักธุรกิจและกลุ่มที่ต้องการเข้ามารักษาพยาบาลในไทย คาดว่าจะชาวต่างชาติเดินทางเข้ามาประมาณวันละ 1,000 คน ซึ่งเมื่อดําเนินการไปสักระยะหนึ่ง แล้วพบว่าสามารถควบคุมสถานการณ์ได้ดี ก็จะพิจารณาให้นักท่องเที่ยวกลุ่มอื่น ๆ เข้ามาตามลําดับ
น.ส.ไตรศุลี กล่าวว่า การเปิดรับนักท่องเที่ยวตามแนวทาง travel bubble จะไม่มีการกักตัว 14 วัน แต่มีมาตรการอื่นรองรับ เพื่อสร้างความมั่นใจในความปลอดภัย โดยเริ่มจากการเลือกประเทศกลุ่มเป้าหมายที่มีความปลอดภัย สามารถควบคุมโรคได้ดี ตรวจหาเชื้อโควิด-19 ก่อนเดินทางออกจากประเทศต้นทางและตรวจอีกครั้งเมื่อเดินทางถึงไทย อาจกําหนดพื้นที่ซึ่งนักท่องเที่ยวไม่สามารถเดินทางไปได้ มีการติดตามตัวผ่านแอพพลิเคชันตลอดเวลาที่อยู่ในเมืองไทย ฯลฯ ที่สําคัญชาวต่างชาติที่จะเดินทางเข้ามาในไทยนั้น ล้วนมาจากประเทศที่มีความสามารถรับมือกับโควิด-19 ได้ดีเท่า ๆ กัน
น.ส.ไตรศุลี กล่าวว่า ประเทศไทยมีศักยภาพด้านการท่องเที่ยวค่อนข้างสูง แม้เจอสถานการณ์โควิด-19 แต่ก็สามารถรับมือได้เป็นอย่างดี จึงเชื่อว่าด้วยศักยภาพด้านการท่องเที่ยวและความสามารถด้านสาธารณสุขของไทย จะกระตุ้นให้ชาวต่างชาติมองเป็นจุดแข็งของประเทศไทยได้ดียิ่งขึ้น และการท่องเที่ยวจะช่วยให้เศรษฐกิจไทยฟื้นตัวได้เร็ว เมื่อสถานการณ์โควิด-19 ทั่วโลกเริ่มดีขึ้น
รัฐบาลไทย-ข่าวทำเนียบรัฐบาล-ปรับสักนิด พิชิตโควิด-19
วันจันทร์ที่ 4 พฤษภาคม 2563
ปรับสักนิด พิชิตโควิด-19
สําหรับรถโดยสารประจําทาง
คนขับ
-สวมหน้ากากอนามัย
-หากมีอาการสุ่มเสี่ยงหากขับรถ
-สามารถปฏิเสธผู้โดยสารที่ไม่สวมหน้ากากได้
ตัวรถ
-จัดที่นั่งเว้นระยะนั่งและยืน
-มีเจลแอลกอฮอล์ประจํารถ
-เมื่อหยุดพักรถให้ระบายอากาศ
ผู้โดยสาร
-สวมหน้ากากอนามัย
-เว้นระยะห่าง
-ล้างมือด้วยเจลแอลกอฮอล์
-งดคุยโทรศัพท์
รัฐบาลไทย-ข่าวทำเนียบรัฐบาล-โฆษกกระทรวงยุติธรรม ให้สัมภาษณ์สดทางวิทยุในประเด็น เรียนรู้จิตวิทยาพัฒนาการเด็กกับกรณีศึกษาจากเหตุการณ์สูญหายของเยาวชนที่ถ้ำนางนอน
วันอังคารที่ 3 กรกฎาคม 2561
โฆษกกระทรวงยุติธรรม ให้สัมภาษณ์สดทางวิทยุในประเด็น เรียนรู้จิตวิทยาพัฒนาการเด็กกับกรณีศึกษาจากเหตุการณ์สูญหายของเยาวชนที่ถ้ํานางนอน
โฆษกกระทรวงยุติธรรม ให้สัมภาษณ์สดทางวิทยุในประเด็น เรียนรู้จิตวิทยาพัฒนาการเด็กกับกรณีศึกษาจากเหตุการณ์สูญหายของเยาวชนที่ถ้ํานางนอน
ในวันอังคารที่ 3 กรกฎาคม ๒๕๖๑ ระหว่างเวลา 09.30-10.30 น.
นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม
ให้สัมภาษณ์สดทางวิทยุ ในรายการ “คุยกับธวัชชัย”
ในประเด็น เรียนรู้จิตวิทยาพัฒนาการเด็กกับกรณีศึกษาจากเหตุการณ์สูญหายของเยาวชนที่ถ้ํานางนอน
ออกอากาศทางสถานีวิทยุคนรักยุติธรรม 107.25 MHZ
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  2 ตุลาคม 2561
วันอังคารที่ 2 ตุลาคม 2561
สรุปข่าวการประชุมคณะรัฐมนตรี  2 ตุลาคม 2561
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-เลขาธิการคณะกรรมการอาหารและยาชี้แจง ข่าวกรณีการนำเข้าปลาสดจากจังหวัดฟุกุชิมะ ประเทศญี่ปุ่น
วันพุธที่ 7 มีนาคม 2561
เลขาธิการคณะกรรมการอาหารและยาชี้แจง ข่าวกรณีการนําเข้าปลาสดจากจังหวัดฟุกุชิมะ ประเทศญี่ปุ่น
เลขาธิการคณะกรรมการอาหารและยาชี้แจง ข่าวกรณีการนําเข้าปลาสดจากจังหวัดฟุกุชิมะ ประเทศญี่ปุ่น
นายแพทย์วันชัย สัตยาวุฒิพงศ์ เลขาธิการคณะกรรมการอาหารและยา กระทรวงสาธารณสุข ชี้แจงประเด็นข่าว จาก นสพ.Japan Times และ สื่อโซเชียลมีเดีย กรณีการนําเข้าปลาสดจากจังหวัดฟุกุชิมะ ประเทศญี่ปุ่น ดังนี้
1. มาตรการควบคุมอาหารที่ปนเปื้อนกัมมันตภาพรังสี ได้แก่ การกําหนดปริมาณการปนเปื้อนกัมมันตรังสี โดยมีประกาศกระทรวงสาธารณสุข เรื่อง มาตรฐานอาหารที่ปนเปื้อนสารกัมมันตรังสีกําหนดให้ปนเปื้อนได้ไม่เกิน ไอโอดีน – 131 ไม่เกิน 100 เบคเคอเรลต่อกิโลกรัม หรือ เบคเคอเรล ต่อลิตร รวมทั้ง ซีเซียม – 134 และ ซีเซียม – 137 รวมกันไม่เกิน 500 เบคเคอเรลต่อกิโลกรัม หรือ เบคเคอเรลต่อลิตร ซึ่งประเทศที่ยกเลิกมาตรการ/เงื่อนไข การนําเข้าอาหารจากประเทศญี่ปุ่น เช่น ออสเตรเลีย นิวซีแลนด์ แคนาดา มาเลเซีย เป็นต้น
2. อย. ได้มีการประสานอย่างใกล้ชิดกับกระทรวงสาธารณสุขของประเทศญี่ปุ่นโดยผ่านสถานทูตญี่ปุ่นในประเทศไทย ซึ่งสถานทูตญี่ปุ่นได้แจ้งให้ทราบว่าประเทศญี่ปุ่นมีมาตรการจัดการกับสินค้าที่ตรวจพบการปนเปื้อนสารกัมมันตรังสีอย่างเข้มงวด โดยหากตรวจพบอาหารที่ปนเปื้อนสารกัมมันตรังสีเกินมาตรฐานอาหารจากพื้นที่นั้นจะถูกควบคุมและทําลายโดยทันที เพื่อป้องกันไม่ให้มีการกระจายสินค้าไปสู่ตลาดทั้งในประเทศและต่างประเทศ ทั้งนี้ อย. ได้ตรวจสอบผลการเฝ้าระวังในปีพ.ศ. 2560 ซึ่งดําเนินการโดยกระทรวงสาธารณสุขญี่ปุ่นมีการเก็บตัวอย่างปลาและผลิตภัณฑ์ประมง 7,408 ตัวอย่าง พบการปนเปื้อนเกินเกณฑ์ 8 ตัวอย่าง เป็นปลา Whitespotted char 4 ตัวอย่าง และ Cherry salmon 4 ตัวอย่าง ส่วนปลานําเข้ามาจําหน่ายในไทย ได้แก่ ปลาตาเดียว ซึ่งไม่ใช่ปลาที่มีปัญหาดังกล่าว
3. ผลการตรวจเฝ้าระวังที่ดําเนินการโดย อย. ในกรณีผลิตภัณฑ์ประมงที่ผ่านมา ไม่พบการปนเปื้อนสารกัมมันตรังสี เกินมาตรฐานแต่อย่างใด และกรมวิทยาศาสตร์การแพทย์ได้มีการสุ่มตรวจสารกัมมันตรังสีในผลิตภัณฑ์อาหารที่จําหน่ายในท้องตลาด ช่วงเดือนมีนาคม – เมษายน 2559 ไม่พบการปนเปื้อนสารซีเซียม – 137 เช่นกัน
4. อย. ร่วมกับกระทรวงเกษตรฯ ดําเนินการเฝ้าระวังอาหารที่นําเข้าอย่างเข้มงวดซึ่งหากพบการปนเปื้อน อย. จะใช้มาตรการส่งคืนหรือทําลายทันที ขอให้ประชาชนวางใจในการดําเนินงานของ อย. และหน่วยงานที่เกี่ยวข้อง ขอให้รับฟังข้อมูลข่าวสารให้รอบด้าน อย. จะเฝ้าระวังและติดตามข้อมูลจากทั้งในและต่างประเทศ หากพบผลิตภัณฑ์อาหารใดที่เป็นอันตราย จะประชาสัมพันธ์ข้อมูลให้ประชาชนทราบทันที
---------------------------
รัฐบาลไทย-ข่าวทำเนียบรัฐบาล-บก.ยันรัฐวิสาหกิจที่ได้รับยกเว้นตามมาตรา 7 จัดซื้อจัดจ้างตามกฎหมายเดิมได้ก่อน
วันพฤหัสบดีที่ 19 ตุลาคม 2560
บก.ยันรัฐวิสาหกิจที่ได้รับยกเว้นตามมาตรา 7 จัดซื้อจัดจ้างตามกฎหมายเดิมได้ก่อน
กรมบัญชีกลางแจ้งให้รัฐวิสาหกิจส่งร่างข้อบังคับหรือระเบียบที่ขอรับการยกเว้นกรณีการจัดซื้อจัดจ้างเกี่ยวกับการพาณิชย์โดยตรง เพื่อเสนอต่อคณะกรรมการนโยบายการจัดซื้อจัดจ้างและการบริหารพัสดุภาครัฐพิจารณา
กรมบัญชีกลางแจ้งให้รัฐวิสาหกิจส่งร่างข้อบังคับหรือระเบียบที่ขอรับการยกเว้นกรณีการจัดซื้อจัดจ้างเกี่ยวกับการพาณิชย์โดยตรง เพื่อเสนอต่อคณะกรรมการนโยบายการจัดซื้อจัดจ้างและการบริหารพัสดุภาครัฐพิจารณาย้ํารัฐวิสาหกิจที่ขอยกเว้นไว้สามารถจัดซื้อจัดจ้างตามข้อบังคับหรือระเบียบเดิมได้จนกว่าจะมีประกาศคณะกรรมการนโยบายฯ ในเรื่องดังกล่าว
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า หลังจากที่คณะกรรมการนโยบายการจัดซื้อจัดจ้างและการบริหารพัสดุภาครัฐได้เห็นชอบในหลักการของรัฐวิสาหกิจทั้ง 33 แห่ง ที่ขอยกเว้นการจัดซื้อจัดจ้างตามพระราชบัญญัติการจัดซื้อจัดจ้างและการบริหารพัสดุภาครัฐ มาตรา 7 (1) การจัดซื้อจัดจ้างที่เกี่ยวกับการพาณิชย์โดยตรง ขณะนี้รัฐวิสาหกิจแต่ละแห่งอยู่ระหว่างการจัดทําข้อบังคับหรือระเบียบที่เกี่ยวข้อง โดยขอให้รัฐวิสาหกิจรีบส่งร่างดังกล่าวให้กรมบัญชีกลางเพื่อเสนอคณะกรรมการนโยบายฯ พิจารณา อย่างช้าภายในวันที่ 28 พฤศจิกายน 2560 ในระหว่างนี้ รัฐวิสาหกิจ 33 แห่งข้างต้น ยังคงจัดซื้อจัดจ้างตามข้อบังคับเดิมของตนเองได้จนกว่าจะมีประกาศคณะกรรมการนโยบายฯ ซึ่งเป็นไปตามบทเฉพาะกาลของ พ.ร.บ.การจัดซื้อจัดจ้างฯ ในมาตรา 124 วรรคแรก เพื่อให้การจัดซื้อจัดจ้างของรัฐวิสาหกิจสามารถดําเนินการได้อย่างต่อเนื่องไม่กระทบกับการปฏิบัติงานในภาพรวม
กรมบัญชีกลางได้มีการชี้แจงทําความเข้าใจกับรัฐวิสาหกิจเมื่อสัปดาห์ที่แล้วเกี่ยวกับกรอบการจัดทําสรุปข้อมูลร่างระเบียบฯ ให้เป็นไปในแนวทางเดียวกันและสอดคล้องกับหลักการของ พ.ร.บ.การจัดซื้อจัดจ้างฯ ที่กําหนดว่า ต้องมีความคุ้มค่า โปร่งใส มีประสิทธิภาพและประสิทธิผล และตรวจสอบได้
อธิบดีกรมบัญชีกลาง กล่าวในตอนท้ายว่า เจตนารมณ์ของ พ.ร.บ.การจัดซื้อจัดจ้างฯ ฉบับนี้ ถือเป็นเครื่องมือชิ้นสําคัญในการสร้างความโปร่งใส ขจัดปัญหาการคอรัปชั่น ส่งเสริมให้มีการแข่งขันที่เป็นธรรม ตลอดจนเปิดโอกาสให้ประชาชนมีส่วนร่วมในการตรวจสอบและป้องกันการทุจริตการจัดซื้อจัดจ้างภาครัฐ อันจะส่งผลต่อภาพลักษณ์องค์รวมให้กับประเทศไทยต่อไป
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 20 กันยายน 2559
วันอังคารที่ 1 พฤศจิกายน 2559
สรุปข่าวการประชุมคณะรัฐมนตรี 20 กันยายน 2559
วันนี้ (20 กันยายน 2559) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-“องคมนตรีจรัลธาดา” ตรวจเยี่ยมกระทรวงเกษตรฯ แนะเร่งสนองงานในโครงการพระราชดำริ
วันศุกร์ที่ 9 มีนาคม 2561
“องคมนตรีจรัลธาดา” ตรวจเยี่ยมกระทรวงเกษตรฯ แนะเร่งสนองงานในโครงการพระราชดําริ
“องคมนตรีจรัลธาดา” ตรวจเยี่ยมกระทรวงเกษตรฯ แนะเร่งสนองงานในโครงการพระราชดําริ โดยเฉพาะแหล่งน้ําที่ประชาชนร้องขอ “กฤษฎา” รับลูกสั่งทุกหน่วยรายงานความคืบหน้าทุกระยะ
นายเลิศวิโรจน์ โกวัฒนะ ปลัดกระทรวงเกษตรและสหกรณ์ เปิดเผยภายว่า หลัง ดร.จรัลธาดา กรรณสูต องคมนตรี พร้อมด้วย เลขาธิการ เดินทางเข้าตรวจเยี่ยมกระทรวงเกษตรและสหกรณ์ โดยมีนายกฤษฏา บุญราช รัฐมนตรีว่าการกระทรวงเกษตรและสหกรณ์ นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ พร้อมด้วยคณะผู้บริหารกระทรวงเกษตรและสหกรณ์ให้การต้อนรับ และชี้แจงนโยบายสําคัญของกระทรวงเกษตรและสหกรณ์ รวมถึงแนวทางการขับเคลื่อนนโยบายในระดับพื้นที่สู่การปฏิบัติ และได้รายงานสรุปการดําเนินงานโครงการอันเนื่องมาจากพระราชดําริของกระทรวงเกษตรและสหกรณ์ ก่อนที่ผู้บริหารจะรับฟังคําแนะนําการพัฒนาการเกษตร และแนวทางการดําเนินงานโครงการอันเนื่องมาจากพระราชดําริแก่หน่วยงานในสังกัดกระทรวงเกษตรและสหกรณ์
. สําหรับประเด็นหลักที่องคมนตรีได้ชี้แนะแนวทางให้กับกระทรวงเกษตรฯ เร่งรัดดําเนินการแก้ไขปัญหาให้แก่ภาคเกษตรซึ่งโดยส่วนใหญ่ก็สอดคล้องกับแนวทางที่กระทรวงเกษตรฯ กําลังดําเนินการอยู่ อาทิ การดึงปราชญ์ชาวบ้านและหมอดินที่มีองค์ความรู้ ความเชี่ยวชาญเฉพาะด้านมาร่วมแลกเปลี่ยนความคิด และการทํางานร่วมกันรวมถึงประสานการทํางานกับหน่วยงานรัฐที่เกี่ยวข้องให้ใกล้ชิดมากขึ้น การพัฒนาระบบสหกรณ์ให้ครอบคลุมและช่วยเหลือเกษตรกรได้จริง โครงการฝนหลวง การพัฒนาหม่อนไหม การจัดการดิน รวมถึงการพัฒนาแหล่งน้ําที่ประชาชนร้องขอและการพัฒนาคุณภาพน้ํา เป็นต้น
อย่างไรก็ตาม เพื่อให้การขับเคลื่อนงานในโครงการพระราชดําริมีความต่อเนื่องและรวดเร็วมากขึ้นรัฐมนตรีว่าการกระทรวงเกษตรและสหกรณ์ได้มีข้อสั่งการทุกหน่วยงานในสังกัดเร่งรัดดําเนินการใน3 ประเด็นหลัก ด้วยกันคือ 1. มอบหมายรองปลัดกระทรวงเกษตรฯ 1 คน รับผิดชอบทําหน้าที่ในการกํากับดูแลงานด้านโครงการพระราชดําริที่มีหน่วยงานต่าง ในกระทรวงเกษตรฯ ดําเนินการอยู่ เนื่องจากโครงการพระราชดําริกว่า 4,000 โครงการ มีเกือบ 2,000 กว่าโครงการที่กระทรวงเกษตรฯ รับผิดชอบโดยตรง โดยจะต้องมีการรายงานความก้าวหน้างานในโครงพระราชดําริให้รมว.กษ. และรมช.กษ. รับทราบเป็นระยะด้วย 2. กรณีที่หน่วยงานใดมอบหมายผู้แทนอธิบดีหรือหัวหน้าส่วนราชการรัฐวิสาหกิจ ผู้แทนจะต้องทํารายงานและสรุปคําแนะนําของท่านองคมนตรีแจ้งอธิบดี และลงนามรับทราบภายในวันจันทร์ที่ 12 มี.ค.61 และรายงานกลับมายังปลัดกระทรวงเกษตรและสหกรณ์ ทั้งนี้ เพื่อให้รับทราบข้อมูลที่ตรงกัน 3. การเผยแพร่ผลการปฏิบัติงานในโครงการพระราชดําริไปสู่ประชาชนให้มากขึ้น รวมถึงการวางระบบการบริหารงานบุคคลากรโดยเฉพาะหน่วยงานที่สนองงานพระราชดําริต่าง ๆ เช่น กรมหม่อนไหม และกรมฝนหลวงและการบินเกษตรให้มีการเติบโตในสายงาน และมีความยุติธรรมเพื่อสร้างแรงจูงใจให้กับทรัพยากรบุคคลของหน่วยงาน ซึ่งถือว่ามีความเชี่ยวชาญเฉพาะด้าน
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สมอ. แก้ไขมาตรฐานเหล็กกล้าทรงแบนรีดร้อนและเย็น มีผลบังคับใช้ 27 พฤศจิกายนนี้
วันอังคารที่ 4 กรกฎาคม 2560
สมอ. แก้ไขมาตรฐานเหล็กกล้าทรงแบนรีดร้อนและเย็น มีผลบังคับใช้ 27 พฤศจิกายนนี้
สมอ. แก้ไขมาตรฐานเหล็กกล้าทรงแบนรีดร้อนและเย็น
มีผลบังคับใช้ 27 พฤศจิกายนนี้
รัฐบาลไทย-ข่าวทำเนียบรัฐบาล-อนุทิน ขึ้นเวที TEAM KORAT ถอดบทเรียนเหตุการณ์ ส่งแรงใจ คืนรอยยิ้มให้ชาวโคราช
วันอาทิตย์ที่ 23 กุมภาพันธ์ 2563
อนุทิน ขึ้นเวที TEAM KORAT ถอดบทเรียนเหตุการณ์ ส่งแรงใจ คืนรอยยิ้มให้ชาวโคราช
รองนายกรัฐมนตรีและรัฐมนตรีว่าการกระทรวงสาธารณสุขเปิดกิจกรรม TEAM KORAT หนึ่งในกลไกเยียวยาสภาพจิตใจระยะกลาง พร้อมร่วมเสวนาถอดบทเรียนเหตุการณ์ที่เกิดขึ้น   เปลี่ยนภาพสถานที่เกิดเหตุร้ายให้กลายเป็นศูนย์รวมหัวใจ คืนรอยยิ้มให้ชาวโคราช
รองนายกรัฐมนตรีและรัฐมนตรีว่าการกระทรวงสาธารณสุขเปิดกิจกรรม TEAM KORAT หนึ่งในกลไกเยียวยาสภาพจิตใจระยะกลาง พร้อมร่วมเสวนาถอดบทเรียนเหตุการณ์ที่เกิดขึ้น เปลี่ยนภาพสถานที่เกิดเหตุร้ายให้กลายเป็นศูนย์รวมหัวใจ คืนรอยยิ้มให้ชาวโคราช
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดกิจกรรม ทีมโคราช ที่ลานกิจกรรมด้านหน้าห้างสรรพสินค้า Terminal 21 จังหวัดนครราชสีมา โดยมี นายวีรศักดิ์ หวังศุภกิจโกศล รัฐมนตรีช่วยว่าการกระทรวงพาณิชย์ นายแพทย์เกียรติภูมิ วงศ์รจิต อธิบดีกรมสุขภาพจิต ผู้บัญชาการตํารวจภูธรภาค 3 ผู้ว่าราชการจังหวัดนครราชสีมา กรรมการผู้อํานวยการบริษัท บีอีซีเวิลด์ จํากัด (มหาชน) ผู้บริหารจากทุกภาคส่วนและประชาชนเข้าร่วมงานกว่า 2,500 คน
นายอนุทินกล่าวว่าจากเหตุการณ์ที่ผ่านมาทําให้เห็นถึงพลังความร่วมมือร่วมใจของเจ้าหน้าที่ตํารวจ ทหาร ข้าราชการ และประชาชน ในการดูแลชีวิตผู้ประสบเหตุ อย่างเต็มที่ สําหรับกระทรวงสาธารณสุข มีบทบาทสําคัญในการดูแลสุขภาพกาย ใจ ของผู้ประสบเหตุ ได้ระดมทีมแพทย์ พยาบาล เจ้าหน้าที่ เข้ามาดูแลผู้บาดเจ็บและส่งทีมด้านวิกฤติสุขภาพจิตดูแลเยียวยาจิตใจ ตั้งแต่ระยะฉุกเฉิน (72 ชั่วโมงแรก) ระยะสั้น (14 วันแรก) ซึ่งต้องดูแลจิตใจอย่างใกล้ชิด ให้สามารถกลับไปใช้ชีวิตได้ตามปกติ ขณะนี้ได้เข้าสู่ระยะกลาง (2 สัปดาห์ - 6 เดือน) เป็นการสร้างความยืดหยุ่นด้านจิตใจ โดยใช้กระบวนการ Normalization สร้างกําลังใจ ความเข้าใจซึ่งกันและกัน อยู่เคียงข้างและรับฟังซึ่งกันและกัน เปลี่ยนภาพสถานที่ที่สร้างความกังวลให้กลายเป็นศูนย์รวมหัวใจของชาวโคราช เพื่อให้คนโคราชสามารถกลับสู่การใช้ชีวิตปกติได้ดังเดิม โดยใช้กิจกรรม ทีมโคราช (TEAM KORAT) เป็นจุดเริ่มต้นช่วยเหลือด้านสุขภาพจิตในสังคม ขอใช้เหตุการณ์นี้เปลี่ยนวิกฤติเป็นโอกาสเป็นบทเรียนสําหรับอนาคตต่อไป
“ขอส่งแรงใจให้พี่น้องชาวโคราชฝ่าฟันความเศร้า ความกลัว ความวิตกกังวล แม้อาจต้องใช้ระยะเวลาและความเข้าใจจากคนรอบข้าง แต่เชื่อมั่นว่า เราจะผ่านช่วงเวลาที่ยากลําบากนี้ไปได้ด้วยสุขภาพกายและใจที่ดีและขอขอบคุณเจ้าหน้าที่ตํารวจ ที่ปฏิบัติหน้าที่ด้วยความกล้าหาญ ไม่เกรงกลัวต่ออันตราย บุคลากรด้านสาธารณสุขที่ปฏิบัติหน้าที่อย่างสุดกําลังเพื่อเยียวยาบาดแผลทั้งทางกายและทางจิตใจที่เกิดขึ้นกับพี่น้องชาวโคราช” นายอนุทินกล่าว
ทั้งนี้ จากเหตุการณ์ที่ผ่านมามีผู้เข้ารับคําปรึกษาถึงวันที่ 22 กุมภาพันธ์ 2563 แล้วจํานวน 2, 820 คนส่วนใหญ่เป็นญาติผู้บาดเจ็บ เสียชีวิต และผู้ที่อยู่ในเหตุการณ์ ร้อยละ 64.8 พบผู้มีความวิตกกังวล ต้องติดตามอาการใกล้ชิด 440 คน สําหรับผู้ที่เกิดความเครียด วิตก กังวล สามารถเข้ารับบริการปรึกษาปัญหาได้ที่จุดบริการ “คลินิกหมอใจ” ที่ห้างเทอมินอล 21 โคราช โรงพยาบาลจิตเวชนครราชสีมาราชนครินทร์ หรือสายด่วน 1323
**************************** 23 กุมภาพันธ์ 2563